Diari Oficial de la Generalitat Valenciana


Sumari del DOGV 6929, del 24-12-2012 (2012/11035)

ORDE 24/2012, de 17 de desembre, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària número 5 denominada carrerada Càlig-Sant Mateu/carrerada de les Cometes, en el tram limítrof amb la parcel·la 55 del polígon 26, del terme municipal de Cervera del Maestre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6929

Data del DOGV
:   24-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11675


Data del document
:   17-12-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 24/2012, de 17 de desembre, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària número 5 denominada carrerada Càlig-Sant Mateu/carrerada de les Cometes, en el tram limítrof amb la parcel·la 55 del polígon 26, del terme municipal de Cervera del Maestre. [2012/11507]  
Antecedents de fet  
  
1. Amb data 20 de setembre de 2005, té entrada amb número de registre 20.624 en l'edifici PROP de la Conselleria de Territori i Habitatge de Castelló, un ofici de denúncia per presumpta infracció a la Llei de Vies Pecuàries, presentada per un agent mediambiental de la Demarcació Nord (Sant Mateu), al terme municipal de Cervera del Maestre, partida de la Somada/les Cometes, amb coordinades aproximades X=274.231, Y= 4.482.415 en el fus 31. Els fets denunciats es corresponen a la possible ocupació de la via pecuària número 5 denominada carrerada Càlig-Sant Mateu/carrerada de les Cometes per construcció d'una caseta d'obra en la parcel·la 55 del polígon 26 de Cervera del Maestre».  
2. Amb data 14 de gener de 2011, el conseller de Medi Ambient, Aigua, Territori i Habitatge dicta una resolució per la qual acorda autoritzar l'inici de l'expedient de delimitació parcial de la via pecuària núm. 5, carrerada Càlig-Sant Mateu/carrerada de les Cometes, en el terme municipal de Cervera del Maestre, a proposta de la Direcció General de Gestió del Medi Natural, de 14 de gener de 2011, en el tram limítrof amb la parcel·la 55 del polígon 26, amb subjecció a la legislació vigent, amb un informe previ favorable del Servici de Gestió Forestal, de 10 de desembre de 2010.  
3. Durant la tramitació de l'expedient s'han efectuat les actuacions procedents que es troben en este. Finalment, en la proposta de delimitació de l'instructor (28 de juliol de 2011), es presenten els plans que delimiten l'amplària legal que correspon a la via pecuària delimitada. Igualment, es consignen les superfícies intrusives dins de l'amplària legal. Les dades són les següents:  
Longitud total delimitada: 12,1 m.  
Superfície delimitada: 94,4 m².  
Núm. d'intrusions: 1  
Superfície total intrusiva: 29 m².  
4. Amb data 24 de juliol de 2012, té entrada en el Registre auxiliar de Francisco Cubells d'esta Conselleria, ofici de 17 de juliol de 2012, en el qual es remet la proposta del director territorial de Castelló d'aprovació de la delimitació parcial citada de 16 de juliol de 2012, així com l'expedient ST/VP/DES/9(1)/2011.   
5. Amb data 28 de setembre de 2012, el director general de Medi Natural, emet proposta de resolució d'aprovació de la delimitació parcial citada, amb els informes previs del Servici d'Ordenació i Gestió Forestal de 25 i 28 de setembre de 2012, d'acord amb la proposta de delimitació i plans que consten en l'expedient mencionat anteriorment.  
  
6. Vist l'informe de l'Advocacia General de la Generalitat, de 22 de novembre de 2012, rebut en la Direcció General de Medi Natural amb data 27 de novembre de 2012.  
   
Fonaments de dret  
  
1. La justificació de realitzar la delimitació de la via pecuària núm. 5 carrerada Càlig-Sant Mateu / carrerada de les Cometes és delimitar els terrenys pecuaris i evitar la intrusió de la parcel·la limítrofa davant de la possible ocupació d'esta per la construcció d'una caseta d'obra, segons l'ofici de denúncia de l'agent mediambiental referit en l'antecedent de fet primer de la present orde.  
2. L'article 8 de la Llei 3/1995, de 23 de març, de Vies Pecuàries, definix la delimitació com l'acte administratiu que definix els límits de les vies pecuàries de conformitat amb el que establix l'acte de la classificació.  
El punt tercer de la part primera de la Instrucció de 13 de gener de 2012, de la Direcció General del Medi Natural (DOCV 6694 18.01.2012, pàgina 1690), establix el criteri que la delimitació es configura com a acte subordinat a la classificació i com a acte d'execució i complement de la classificació, ja que és en esta on es constaten les característiques físiques i l'existència de la via pecuària. Per això, la classificació de les vies pecuàries ha de precedir la delimitació i determina i limita l'àmbit d'eficàcia d'este.   
3. Vistos els preceptes legals citats i la resta de concordant i pertinent aplicació, fent ús de les atribucions que em conferix el Reglament Orgànic i Funcional de la Conselleria d'Infraestructures, Territori i Habitatge, aprovat per Decret 112/2011, de 2 de setembre, del Consell (DOCV 6602, 06.09.2011), així com l'article 22.8 i la disposició addicional quinta de la Llei 14/2003, de 10 d'abril, de Patrimoni de la Generalitat Valenciana.  
  
ORDENE  
  
Article 1   
L'aprovació de la delimitació parcial de la via pecuària núm. 5 denominada carrerada de Càlig a Sant Mateu/carrerada de les Cometes, al terme municipal de Cervera del Maestre, província de Castelló, en el tram limítrof amb la parcel·la 55 del polígon cadastral 26, d'acord amb la proposta de delimitació (juliol de 2011) i plans que consten en l'expedient i les característiques del qual són les següents :  
Longitud delimitada: 12,1 metres.  
Amplària: 15 metres.  
Superfície delimitada: 94,4 m²  
Nombre d'intrusions: 1.  
Superfície total intrusions: 29 m²  
  
Article 2   
Procedir a la cancel·lació total o parcial de totes les inscripcions registrals que siguen contradictòries amb la delimitació.  
  
Article 3   
Requerir el causant de la intrusió de l'amplària necessària perquè corregisca les irregularitats que es deriven dels plans i documents que hi ha en l'expedient.  
  
Article 4  
Que es comunique l'orde aprovatòria a l'administració cadastral, d'acord amb el que establix l'article 14.c del Reial Decret Legislatiu 1/2004, de 5 de març, pel qual s'aprova el text refós de la Llei del Cadastre Immobiliari.  
  
Article 5  
Elevar certificat de la delimitació aprovada al Registre de la Propietat corresponent, als efectes de registrar com a domini públic l'àmbit delimitat.  
  
DISPOSICIÓ FINAL  
  
Única  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 17 de desembre de 2012   
  
La consellera d'Infraestructures, Territori i Medi Ambient  
ISABEL BONIG TRIGUEROS